Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Jeruusalemma võimud plaanivad avada riigi avaliku sektori täielikult
aprilli lõpuks.
Iisrael laiendab vaktsineerimiskampaaniat
ka juudiriigis töötavatele palestiinlastele.
USA välisministeerium revideerib varasemaid Trumpi valitsuse otsuseid
seoses Washingtoni poliitikaga Iisraeli ja palestiinlaste suhtes.
Kahe nädala pärast lähevad iisraellased taas valima,
et lõpetada üha murettekitavam poliitiline ummik,
mis nurjab pidevalt mis tahes lootused Jeruusalemma toimiv valitsus saada.
Silmitsi neljanda valimiskampaaniaga vähem kui kahe aasta jooksul,
püüavad Iisraeli poliitilised leerid teha kõik, et häälestada oma sõnumid
Iisraeli avalikkuse eri poolte meeleoludele vastavaks.
Kui Yair Lapidi Yesh Atid ja Benny Gantzi Sinivalge
rõhutavad keskendunult vajadust võidelda korruptsiooniga,
kaitsta kohtusüsteemi
ja tegeleda koroonakriisi majandustagajärgedega,
millest viimane sisaldub enamiku Iisraeli parteide platvormides,
siis peaminister Netanyahu Likud keskendub enda propageerimisele
Iisraeli tervishoiusektori kaitsjana,
kes ainsana suudab juhtida juudiriigi koroonapandeemia haardest välja.
Terviseministeeriumi piirangute raames peetavate
väiksemõõduliste miitingute kõrval
kasutab Netanyahu kõiki võimalusi fotografeerida end
iga valitsuse vaktsineerimiskampaania saavutuse juures.
Eile sai viiemiljones iisraellane Tel Avivis
esimese Pfizeri vaktsiinidoosi.
Üritusel kõneldes avaldas Iisraeli juht veendumust,
et Terviseministeerium suudab vaktsineerida
kogu Iisraeli üle 16-aastase täiskasvanud rahvastiku aprilli lõpuks
ning tõrjus igasugust kriitikat vaktsiini suhtes,
nimetades seda libauudisteks.
Need on kõik libauudised. Minge vaktsineerima.
Lõpetame selle missiooni ja teeme seda koos.
Järgige reegleid ja aprilli lõpuks saab vaktsineeritud
kogu Iisraeli üle 16-aastane täiskasvanud rahvastik.
Tasub teada, et umbkaudu 90 % Iisraeli üle 50-aastasest rahvastikust
on saanud kas ühe või kaks Pfizeri vaktsiinidoosi
või on nakkusest paranenud.
Nii on Iisraeli praegune valitsus
koroonakriisi majandustagajärgede leevendamiseks väljastanud
nn rohelise tunnistuse, mis märgistab isikuid,
kes on kaks korda vaktsineeritud või haigusest paranenud
ja annab neile lisavabadusi rahvale kehtestatud piirangutest.
Rohelised passid, restoranid ärkavad taas ellu.
Peame end siiski jälgima.
Kandma maske, hoidma distantsi, sotsiaalset distantsi.
Kuid tuleme sellest välja ja pole enam palju jäänud.
Süstida on jäänud veel mõnisada tuhat inimest, eriti 50-aastast,
ja lõpetame esimese faasi. Valmis. Veel pole valmis, aga saame valmis.
Tasub teada, et vaatamata jõulisele avalike suhete kampaaniale
rohelise tunnistuse promomiseks
hoiatasid terviseministeeriumi ametnikud,
et vastavaid reegleid pole jõustatud,
mis võib viia suremusnäitajate kasvuni,
teha lõpu leebematele piirangutele
ja muuta vajalikuks uued piirangud.
Iisrael on laiendanud vaktsineerimiskampaaniat
ka juudiriigis töötavatele palestiinlastele.
Keset rahvusvahelist kriitikat
Jeruusalemma vähese abi suhtes palestiinlaste tervisevõimudele,
kel näib olevat raskusi vaktsiinide muretsemisega
nende haldusalas elavatele araablastele,
sai valitsuse tegevust palestiinlaste aladel koordineeriv IDF ametnik
kaitseministeeriumilt käsu kooskõlas Iisraeli terviseametnikega
vaktsineerida ca 120 000 Iisraelis töötavat palestiinlast.
Korraldasime vaktsineerimiskampaania
kõigile Iisraelis töötavatele palestiinlastele
ja loodan, et kõik tulevad peagi siia vaktsineerima.
See on meie huvides
ning tsiviilhalduse üksus ja terviseministeerium
panustavad palju selle operatsiooni õnnestumisse.
Loodame, et ka teised Läänekaldal, nad kõik võtavad koroonasüsti
ja et nad kõik tunnevad end hästi.
Mina teen seda praegu, sest olen Iisraelis.
Valitsus kohustas meid süstima, et oleksime kõik terved siin riigis
ja loodan, et mu lapsed ja pere ja kogu Läänekallas võtab süsti
ja oleme kõik ohutult.
Läänekaldal ja Gazas elavad 5,2 miljonit palestiinlast
on saanud tänaseks ca 34 700 vaktsiinidoosi.
Need lähtusid Iisraeli ja Venemaa väikestest annetustest
ning AÜE saatis 20 000 Gazasse.
Kui palestiinlaste juhtkond, kes väidab end riiklusvalmis olevat,
on süüdistanud Iisraeli valitsust
okupeeriva võimuna oma kohuste täitmata jätmises
kui palestiinlasi ei kaasatud Iisraeli vaktsineerimiskampaaniasse,
siis Iisraeli valitsus väidab, et 1990. a Oslo lepingute järgi
vastutab Läänekaldal piiratud võimu omav Palestiina omavalitsus
vaktsiini hankimise
ja oma haldusalas elava rahvastiku vaktsineerimise eest.
Hetkel planeerime vaktsineerida vaid töölisi.
Eeldan, et PO on ühenduses vaktsiinitootjate Pfizeri, Moderna
ja AstraZenecaga
ning loodan, et näeme peagi PO-s vaktsineerimiskampaaniat käivitumas.
Esimest korda pärast 15-aastast pausi toimuvate valimiste eel
võitleb palestiinlaste president Abbas süveneva lõhega
oma võimsas Fatah' parteis,
mis kujutab uut ohtu tema võimule palestiinlaste poliitikas.
Teiste seas teatas kauane Fatah' keskkomitee liige
Nasser al-Qudwa,
et moodustab uue partei,
mis kandideerib peatsetel, 22. mai valimistel
lahus Abbasi Fatah' parteist.
Tasub rõhutada, et on haruldane,
kui palestiinlaste juhid 19-liikmelises keskkomitees
avalikult president Abbasist lahku löövad.
Al-Qudwa selgitab miks.
Valimised ja seadusandliku nõukogu elluärkamine
viivad muutuseni.
Tahame selle maksimumini viia
ning kogu süsteemis
sügavat ja julget muutust teostada.
Rahvas nõuab seda,
sest neil on praegusest olukorrast kõrini.
Neil on kõrini selle palestiina aspektist,
palestiinlaste sisestruktuuridest,
sisekäitumisest või väärkäitumisest.
Sellest, et pole õiguskorda,
võrdõiguslikkust, õiglust
ja mida kõike veel.
Neil on kõrini ka teistest aspektidest, mis on seotud Iisraeli okupatsiooniga
ja Iisraeli asunike kolonialismiga, mis kõik nende elu mõjutab.
USA välisministeerium revideerib
varasemaid Trumpi valitsuse otsuseid
seoses Washingtoni poliitikaga Läänekalda suhtes,
vaidlusalustel aladel asuvate Iisraeli asunduste definitsiooni,
mille järgi need pole tingimata rahvusvahelise õigusega vastuolus,
ning palestiinlastele antavat finantsabi Lähis-Idas ja kaugemal.
Ootame valitsusena tõesti sügavamat koostööd palestiinlaste
ja palestiinlaste juhtkonnaga.
Ma ei taha võrrelda, kuid see on meie prioriteet ja poliitika.
Selle osana revideerime diplomaatilist kohalolu,
millele vihjasid.
Tagame, et see aitaks meil teostada kõiki tegevusi,
sh suhtlemist palestiinlastega, palestiinlaste võimudega,
avalikku diplomaatiat, abi, diplomaatilist raporteerimist.
Oleme rääkinud oma pühendumusest rahastada palestiinlasi,
sh palestiina pagulasi.
Oleme sellele kõigele pühendunud.
Arvan, et näete edaspidi selle konkreetseid väljendusi.
USA välisministeeirumi esindaja toonitas Bideni valitsuse eesmärke
kõiges, mis puudutab Iisraeli-palestiinlaste konflikti.
Meie sihiks on kahe riigi lahendus,
kus Iisrael elab rahus toimiva Palestiina riigi kõrval.
Seisame selle kahe riigi lahenduse taga,
sest see mitte üksnes ei ühti meie väärtuste ja huvidega,
vaid see on kooskõlas ka regiooni rahvaste väärtuste ja huvidega.
Kahe riigi lahendus tagab Iisraeli jätkuva identiteedi
demokraatliku juudiriigina,
ning täidab ka palestiinlaste legitiimse ja õigustatud pürgimuse
väärikusele ja enesemääramisele omaenda riigis.
Aitäh vaatamast!
TV7 Iisraeli büroo algatuse osana
kutsun teid palvetama täna koos meie tiimiga Jeruusalemmas
Qatari rahu ja pääste eest,
ja tagakiusatud vendade-õdede eest maailmas.
Paluge jätkuvalt ka rahu ja päästet Jeruusalemmale ja Iisraelile
ning kõigi eest maailmas, keda on puudutanud koroonaviirus.
Olen Jonathan Hessen. Õnnistatud õhtut! Homseni!
Tõlge: Monika Jaaguri